My rooi helikopter – toortsie.com
My rooi helikopter
Maart 28, 2017 Maart 31, 2017 ~ Toortsie
Kyk, ek het mos nou al lankal die idee om vir my ‘n rooi helikopter te koop. ‘n Tweesitplek, ek wil mos nie die hele dorp op een slag vervoer nie! Dis omdat ek soveel tyd op die pad deurbring, ek kan dit netsowel in die lug deurbring. Die paaie is juis so gevaarlik deesdae. Dis eintlik net vir my en my koffer.
Die erf wat ons het, het juis so ‘n ekstra driehoek aan. Dis nét die plek waar ek die rooi helikopter gaan parkeer. Anders moes ek dit op die huis se dak parkeer, dan hou die hele dorp my dop en sê, die eksentrieke vrou is terug of weg. Eksentriek. Verbeel jou!
En ja, ek wil hom sommer self bestuur ook! Ek kan darem regtig nie iemand voltyds aanhou nét om my af en toe rond te vlieg nie, weet julle hoeveel kos dit? En dan is daar nog al die rompslomp van arbeidswette ook nog! Nee wat, ek bestuur hom sommer self!
Ursula sal my help, dis te sê as ek haar net kan vind! Ek en sy hét mos al ‘n keer met ‘n helikopter gevlieg. 😁
Nou vertel mense dis moeilik om ‘n helikopter te vlieg. Dink hulle ek is dom? Iemand sê ek moet eers ‘n bietjie op die rekenaar oefen met ‘n simulasie. Wie het nou tyd vir rekenaarspeletjies?
Iemand vertel my dat as die masjien skielik besluit om te vrek, jy .78% van ‘n sekonde het om een of ander pen in te druk. Ek dink nie ek moet my bekommer oor die pen nie, ek moet eerder net my kop vashou en skree, ‘Oeeee …!’
Intussen moet julle nie te veel stres nie, ek sal julle laat weet as ek hom het! 😁😜🤡 Julle moet onthou om vir my te sê as julle ‘n draaitjie saam met my wil vlieg. Onthou, ek kan net een op ‘n slag saamneem. Ek wil nou darem nie my helikopter oorlaai nie!
Ag, julle weet mos wie!
Posted in Lawwighede; Tong-innie-kies,Toorts se verbeeldingsvlugte,Ursula	helikopter
‹ PreviousToortsie se goedvoelstorie 17 – The hills are alive!
19 thoughts on “My rooi helikopter”
Maart 28, 2017 om 9:37 vm
in jou verbeelding iss alles mos moontlik – en ry jy om selfs. So vertel ons van jouu eerste rit!
Maart 28, 2017 om 9:40 vm
Jy sal mos saam met my ry, né?
Maart 28, 2017 om 4:30 nm
Ek vlieg saam solank jy Ursula by die huis los 😏🙄🤔
Maart 29, 2017 om 10:09 vm
Maar sy moet my help bestuur!
O hel, ons het ‘n probleem want sy word gedurig gesoek… 😂😂 kry asb ‘n meer betroubare “pilot”
Reg so! 😁🚁
Maart 28, 2017 om 6:39 nm
Drome! Wat sal ons wees daar sonder en in drome is alles moontlik. Selfs die rooi helikopter. Ek het lekker gelag vir die skreeu as hy val.
Maart 29, 2017 om 10:10 vm
Ek kan niks anders doen as skree nie! 😁
Maart 28, 2017 om 7:12 nm
Het jou skip ingekom?
Nee man, nie skip nie, helikopter! 🤡
Maart 28, 2017 om 9:13 nm
O genade nee Toorts. Los liewer 🙈
Maart 28, 2017 om 10:54 nm
Bly om te sien dat nie net ek my oorgee aan intellektuele beuselagtigehede nie 🙂
What you mean? Ek s doodernstig! 🚁
Maart 29, 2017 om 1:41 nm
Daar is ‘n rede hoekom wolwe nie vlerke het nie, so ek bly vas op die aarde. MAAR ek dink om helikopter te kan ry is cool en is seker lekker (nog cooler as ek op Mamam aarde kan bly)
Dis blykbaar baie warm as due skroef ophou draai! 🚁
Maart 29, 2017 om 8:33 nm
Ek het so iets gehoor ook
Maart 30, 2017 om 7:09 vm
Salmoet ysblokkies saamneem!
Maart 31, 2017 om 9:25 vm